OpenLLM-France/wikimedia huggingface dataset:
# Inma Cuesta

Inmaculada Cuesta Martínez (Valentzia, 1980ko ekainaren 25a) zineman eta antzerkian aritutako aktorea da.

## Filmografia
### Zinema

Filmak :
| Urtea | Filma | Zuzendaria | Pertsonaia |
| 2021 | El páramo | David Casademunt | Lucía |
| 2019 | Vivir dos veces | María Ripoll | Jullia |
| 2018 | Todos lo saben | Asghar Farhadi | Ana |
| 2016 | Julieta | Pedro Almodóvar | Ava |
| 2015 | Los miércoles no existen | Peris Romano | Mara |
| 2015 | La novia | Paula Ortiz | Novia |
| 2014 | Las ovejas no pierden el tren | Álvaro Fernández Armero | Luisa |
| 2013 | 3 bodas de más | Javier Ruiz Caldera | Ruth |
| 2012 | Words with Gods | Álex de la Iglesia | Brunette |
| 2012 | Invasor | Daniel Calparsoro | Ángela |
| 2012 | Blancanieves | Pablo Berger | Carmen de Triana |
| 2012 | Muchacha Con Paisaje | Rodrigo Atienza | Paula |
| 2012 | Grupo 7 | Alberto Rodríguez | Elena |
| 2011 | La Voz Dormida | Benito Zambrano | Hortensia Rodríguez García |
| 2011 | Águila Roja: la película | José Ramón Ayerra | Margarita Hernando |
| 2011 | Primos | Daniel Sánchez Arévalo | Martina Martín Martín |
| 2008 | El kaseron | Paul Martínez | Eva |
| 2007 | Cafe solo con ellas | Álvaro Díaz Lorenzo | Sonia |

### Telebista

Telesailak :
| Urtea | Telesaila | Pertsonaia | Oharrak |
| 2020 | El desorden que dejas | Raquel | 8 atal |
| 2018 | Arde Madrid | Ana Mari | 8 atal |
| 2017-2018 | El accidente | Lucía | 13 atal |
| 2009-2016 | Águila Roja | Margarita Hernando | 102 atal |
| 2008 | Plan America | Lucía Alonso | 5 atal |
| 2008 | La familia Mata | Sonia | 5 atal |
| 2006-2007 | Amar en tiempos revueltos | Elisa Domínguez Pastor | Protagonista (221 atal) |

## Kanpo estekak

* Datuak: Q5916287
* Multimedia: Inma Cuesta / Q5916287
# Inkunable

Inkunable (latinezko incunabulaetik, sehaskan) 1501eko urtarrilaren 1 baino lehenago inprimatutako liburu guztiei deritze. Ziuraski Cornelius Beughem izan zen hitz hau lehen aldiz erabili zuena, bere Incunabulae typographiae lanean (1688).
Garai hartan, industria tipografikoa oraindik ez zen bereiztu: inprimatzailea zen prentsaren jabe eta erabiltzailea, tipo funditzailea, paperaren fabrikatzailea, enkuadernatzailea, editorea eta liburu dendaria. Artisaua, artista eta aditua zen. Horietakoren batzuk "ur marka" bat uzten zuten fabrikatzen zuten paperean, hala nork editatu zuen ezagutzen dugu; baina sinadura eta datarik ez zuten asko ere bazegoen, gaur egun, erabilitako fundizio motak aztertzen dituzten azterketa zientifikoek, existitzen diren edizio gehienak katalogatzen lagundu duten arren. Lehen aldiz, kultura guztien eskura jarri zuten dokumentu historikoak dira.
"Inkunable" hitzak liburuak "kuman" edo sehaskan zeuden garaiari erreferentzia egiten dio, liburuak inprentaren bidez egiteko teknika modernoaren "haurtzaroa"ri erreferentzia eginez. Hala, inkunable bezala 1453 (inprenta modernoa asmatu zen urtea) eta 1500 artean inprimatutako liburuak errekonozitzen dira, 1200 inprentetatik zetozenak, 260 hiritan banatuta, 35.000 lan ezberdinen tiraldiarekin.
Johannes Gutenbergi, Mainzekoa karaktere mugikor fundituen asmakuntza ematen zaio. Lehen inkunableak bere inprentatik irten ziren: horien artean Gutenbergen Biblia (1453-1455) nabarmentzen da, latinez idatzia, 42 lerrokoa. Lehen 30 urteetan, inprenta Mendebaldeko Europatik hedatu zen eta bereiztutako aktibitate ezberdinetan banatzen hasi zen. Liburuek ez zuten karakteredun azalik, hasieran, hizki gotikoz, eta hitzak laburdura ugarirekin aurkeztuak, kodexak imitatuz. Baina jada mende horretan bertan beste hizki mota batzuk erabiltzen hasi ziren, bereziki borobila edo erromatarra, veneziar edo italikoa eta kursiba, lehenak baino irakurgarriagoak, eta azkenean nagusitu egin zirenak (Alemanian izan ezik) hurrengo mendearen hasieratik. Mende honen amaieran, elzeviriar tipoa (Elzevir herbeheretarrarena) sartu zen, aurrekoak baino meheagoa eta jarraian fantasiazko beste karaktere batzuk agertu ziren, barietate handiarekin egundainokoetaraino.

## Inkunable motak

Metalezko tipo mugikorren aurretik, zur finkozko plantxak erabiltzen ziren, inkunable xilografikoak sortu zituztenak, horien artean Biblia Pauperum eta Pobreen Biblia nabarmentzen direlarik. Protoinkunableak lehen tailerretan, 1472 eta 1480 artean inprimatutako liburuak dira. Era berean, post-inkunable deritze modu erratuan edo informazio eskasiaren ondorioz inkunable bezala sailkatu diren XVI. mendearen hasieran inprimatutako liburuak.

## Kanpo estekak

* Datuak: Q216665
* Multimedia: Incunabula / Q216665
# Inkwil

Inkwil Suitzako udalerria da. Berna kantonamenduan dago, Argovia Garaia barruti administratiboa barrutian. 2014an 624 biztanle zituen 3,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67646
* Multimedia: Inkwil / Q67646
# Inland (Nebraska)

Inland Ameriketako Estatu Batuetako erroldak esleitutako leku bat da. Clay konderrian dago, Nebraska estatuan. 58 biztanle ditu, 0,438659 kilometro koadroko azaleran banatuta.

## Ikus, gainera

* Clay konderria

## Kanpo estekak

* Datuak: Q4164699
* Multimedia: Inland, Nebraska / Q4164699
# Inland udalerria, Cedar konderria (Iowa)

Inland udalerria Ameriketako Estatu Batuetako Iowa estatuko udalerri bat da, Cedar konderrian. Azken zentsuaren arabera 718 biztanle zituen, 36.37 milia karratu (94.2 km$^2$) eremuan.

## Ekonomia

2020ko zentsuaren arabera, Inland udalerriak 317 etxebizitza zeuden. Per capita diru-sarrerak 34.640 estatubatuar dolar ziren.

## Kanpo estekak

* Datuak: Q2219763
# Inlandsis

Inlandsisa edo izotz-geruza, neurri kontinentaleko izotzez estalitako lurralde bat da. Muturreko latitudeetan daude, 50.000 kilometro karratuko ohiko hedadurarekin. Gaur egun, izotz geruza hauek, soilik Antartika eta Groenlandia estaltzen dituzte.
Inlandsis hitza, danieratik dator, "barne izotza" esan nahi duelarik, eta, hasiera batean, Islandia, Groenlandia eta artikoko uhartedietako izotz iraunkorrek estalitako guneei eman zitzaien. Gaur egun, daniar hitza, geografoek, neurri kontinentalak dituen eta mende askotan mantentzen den izotz geruza orori erreferentzia egiteko erabiltzen dutena da.
Inlandsisek, kurbatura handidun kupula forma bat dute, finkatua dauden substratuak duen erliebeak inongo zerikusirik ez duelarik. Izotzaren pisua (zatirik sakonenetan "izotz fosila") eta izotz geruzatako elurrak (Antartikan 2.000 metroko sendoera izatera iristen da), estaltzen duten sialezko plaka kontinentalaren hondoratzea eragiten dute.
Glaziazioetan, izotz-geruzen hedadura, berebizi hazten da: Würm glaziazioan, bi nagusienak, ipar hemisferiokoa eta hego hemisferiokoa, poloetatik 45º latituderaino hedatzen ziren. Glaziazio arteko garai epel edo beroetan, izotz geruzen atzerakadak, azaleratutako lurretako erliebean arrasto nabarmenak uzten ditu: lehenik, isostasia bidez, izotzpean egon den lurraldearen altxamendu motel bat gertatzen da, eta eraketa geofisiko bereizgarriak daude: ezkutuak - aurrera eta atzera egitean, izotz geruzaren higadura indartsuaren ondorio diren lautada zabalak. Hau, bereziki, ipar hemisferioan ikus daiteke, non Ezkutu Kanadarra eta Eskandinaviako ezkutua nabarmentzen diren, laku glaziarrak, morrena muinoak, jatorri glaziarreko haranak, fiordoak, firthak, padurak, errekarri erraldoiak, eta, Patagonia Argentinarrean gertatzen den bezala, tontor isolatuak (antzinako nunatakak) chihuido deituak.

## Antartikako izotz-geruza

Antartikako izotz-geruza, hasiera batean, izotz eremu bezala osatu zen oligozenoaren hasieran, aurrerakada eta atzerakada garaiekin pliozenora arte, izotzek, Antartikako MUGa estali zutenean, hau, kontinenteen jitoaren ondorioz, hegoaldeko poloan kokatzean.
14 milioi kilometro karratu baino gehiagoko hedadura hartzen du, 30 milioira arte hedatuz neguan. Bere udako 14 milioi kilometro karratuko hedadurarekin, 30 milioi kilometro kubiko izotz ditu, eta, honek, Lurreko ur geza guztiaren %90a suposatzen du. Antartikako izotz geruza urtuko balitz, ozeanoen maila, 61,1 metro igoko litzateke.

## Groenlandiako izotz-geruza

Groenlandiako izotz-geruzak, Indlandsis ere deitua, gaur egun, 1,7 milioi kilometro karratuko hedadura du, hau da, uharte osoaren %82a. Bere izotzen bolumena, 2,85 milioi kilometro kubikokoa da. Groenlandiako izotz geruza urtuko balitz, ozeanoen maila 7,2 metro igoko litzateke.

## Kanpo estekak

* Datuak: Q12599
* Multimedia: Ice sheets / Q12599
# Inlet (New York)

Inlet Ameriketako Estatu Batuetako inkorporatutako herri bat da. Hamilton konderrian dago, New York estatuan. 355 biztanle ditu, 66,37 kilometro koadroko azaleran banatuta.

## Ikus, gainera

* Hamilton konderrian

## Kanpo estekak

* Datuak: Q3708550
* Multimedia: Inlet, New York / Q3708550
# Hypocreopsis lichenoides

Hypocreopsis lichenoides Hypocreaceae familiako onddo espezie bat da.

## Deskribapena

Estroma: Lautua, hazten den azalerara egokitua, erradialki lobulu askorekin, 3 eta 10 cm bitarteko diametrokoa, arre-horixka kolorekoa, batzuetan laranja kolorekoa, zerbait zurbilagoa lobuluen ertzetan, 5 bat mm-ko zabalerarekin eta 40 eta 50 mm-ko luzerarekin, mutur perifrikoa loditua eta hasieran urkilatua. Gainazala pikortsua du murgildutako peritezioen ostioloen irterguneengatik.
Etimologia: Lichenoides terminoa likenak gogorarazten dituen lore itxuragatik du.

## Jangarritasuna

Ez du sukaldaritzarako baliorik.

### Nahasketa arriskua

Bere forma, habitata eta koloreagatik nahastezina da.

## Sasoia eta lekua

Corylus eta Salix-en adar hiletan. Urria.

### Banaketa eremua

Kanada, Ameriketako Estatu Batuak, Europa, Errusia, Japonia, Brasil.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 811 or. ISBN 84-404-0530-8..

## Kanpo estekak

* Datuak: Q2455187
* Multimedia: Hypocreopsis lichenoides / Q2455187
* Espezieak: Hypocreopsis lichenoides
# Imeretia

Imereti edo Imeretia (georgieraz: იმერეთი, Imereti) Georgiako eskualde (mkhare) bat da, Rioni ibaiaren alboetan kokatua. 533.906 biztanle zituen 2014an. Bere hiruburua Kutaisi da.

## Geografia

Kutaisi hiri autonomoaz gain, honako udalerriak daude Imeretin:
* Baghdati
* Vani
* Zestaponi
* Terjola
* Samtredia
* Satxkhere
* Tkibuli
* Tskaltubo
* Txiatura
* Kharagauli
* Khoni

## Kanpo estekak

* Datuak: Q200045
* Multimedia: Imereti / Q200045
# Imerio Massignan

Imerio Massignan, (Altavilla Vicentina, 1937ko urtarrilaren 2a – Novi Ligure, 2024ko maiatzaren 3a) txirrindulari italiarra izan zen.

## Biografia

Profesionala 1959 eta 1971 artean zenbait taldetan (Legnano, Ignis, Bianchi, Salamini Vittadello, Pepsi, GBC, Imerio Massignan Frantziako Tourreko mendiko sailkapenaren garailea izan zen 1960 eta 1961ean

## Palmaresa

1959
* Bologna-Raticosa
* 5. Italiako Giroan
1960
* 10. Frantziako Tourrean eta Mendiko sailkapena
* 4. Italiako Giroan
* 4. Munduko errepideko txapelketan
1961
* 4. Frantziako Tourrean, etapa bat (16.a) eta Mendiko sailkapena
* 2. Lombardiako Giroan
* 3. Romandiako Tourrean
1962
* 2. Italiako Giroan
* 7. Frantziako Tourrean
1963
* 3. Toscanako Giroan
* 7. Italiako Giroan
1965
* 6. Kataluniako Voltan eta etapa bat (3.a)
* 2. Toscanako Giroan
1966
* 4. Emiliako Giroan

## Sailkapenak
### Itzuli Handiak
#### Italiako Giroa

* 1959ko Italiako Giroa: 5.
* 1960ko Italiako Giroa: 4.
* 1961eko Italiako Giroa: 11.
* 1962ko Italiako Giroa: 2.
* 1963ko Italiako Giroa: 7.
* 1965eko Italiako Giroa: 9.
* 1966ko Italiako Giroa: 19.
* 1967ko Italiako Giroa: 24.
* 1968ko Italiako Giroa: 29.
* 1969ko Italiako Giroa 34.

#### Frantziako Tourra

* 1960ko Frantziako Tourra: 10.
* 1961eko Frantziako Tourra: 4.
* 1962ko Frantziako Tourra: 7.

### Klasikak
#### Milan-San Remo

* 1960: 34.
* 1961: 64.
* 1962: 75.
* 1964: 54.
* 1966: 62.
* 1968: 84.
* 1970: 147.

#### Lonbardiako Giroa

* 1959: 21.
* 1960: 8.
* 1961: 2.
* 1962: 18.
* 1963: 18.
* 1965: 20.
* 1966: 13.
* 1967: 11.

### Munduko txapelketa
#### Munduko txirrindularitza txapelketa

* 1960ko Munduko txirrindularitza txapelketa: Errepidean, 4.
* 1961eko Munduko txirrindularitza txapelketa: Errepidean, 14.

## Sariak

* Premio Bici al Chiodo

## Kanpo estekak

* Imerio Massignan - ProCyclingStats
Artikulu hau italierazko eta frantsesezko wikipedietatik itzulia dago.
* Datuak: Q732222
* Multimedia: Imerio Massignan / Q732222
# Imer

Imer Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 1.184 biztanle ditu, 27,73 kilometro koadroko azaleran banatuta.

## Mugakideak

Imerk honako udalerri hauekin egiten du muga:
Mezzano Sovramonte Canal San Bovo Primiero San Martino di Castrozza $^{(en)}$

## Kanpo estekak

* Datuak: Q290510
* Multimedia: Imer / Q290510
# Imeľ

Imeľ Eslovakiako udalerri bat da, Komárnoko barrutian kokatuta. 21,96 km²ko azalera du eta 1948 biztanle 2017ko datuen arabera.

## Historia

Idatzizko lehen aipamena 1312. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1184464
* Multimedia: Imeľ / Q1184464
# Imia

Imia (grezieraz: Ίμια; turkieraz: Kardak) Egeo itsasoan dauden jenderik gabeko bi uhartetxo dira, greziar Dodekaneso uhartedia eta Turkiako hego-mendebaldeko kostaldearen artean daudenak.
3,8 itsas miliatara (7,0 km) daude Muğlako kostaldetik mendebaldera, 5,5 itsas miliatara (10,2 km) Greziako Kalimnos uhartetik ekialdera, eta 2,5 itsas miliatara (4,6 km) Greziako uharterik hurbilenetik, Kalolimnosetik, hego-ekialdera.
Guztira 0,04 km²-ko azalera du. Uharteak grezieraz Limnia, turkieraz İkizce edo XX. mende hasierako mapa batzuetan Heipethes izenez ere ezagutzen dira. 1996an Imiak krisi militarra jasan zuen eta, ondoren, Greziaren eta Turkiaren arteko subiranotasuna eztabaidatu zuten.

## Erreferentziak

* ↑ (Ingelesez) Yüksel İnan; Sertaç Başeren. (1997). Status of Kardak Rocks. Kardak Kayalıklarının statüsü. Ankara ISBN 975-96281-0-4..
* ↑ (Ingelesez) Migdalovitz, Carol. Greece and Turkey: The Rocky Islet Crisis. in: Congressional Research Service - The Library of Congress..

## Kanpo estekak

* Datuak: Q2119012
# Imeleku

Imeleku edo Umeleku mendia Altzania mendilerroan dagoen mendi arabarra da.

## Abiapuntuak

* Araiatik: 2 Ordu
* Otzaurte-Altsasu errepidetik: 2 Ordu eta 45 minutu

## Ikus, gainera

* Arabako mendiak

## Kanpo estekak

* Datuak: Q12259561
# Imhofita

Imhofita sulfuro motako minerala da.

## Ezaugarriak

Imhofita sulfuro mineralaren formula kimikoa hau da: ${\ce {Tl5.8As15.4S26}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Imhofite: Mineral information, data and localities.» www.mindat.org (Noiz kontsultatua: 12-05-2019).
# Imida

Imida kimika organikoan esaten zaio bi karbonilo talde nitrogeno-atomo bati lotuta duen funtzio-taldeari. [(R−CO)$_2$NH)] formula orokorra dute eta amoniakoaren deribatutzat jo daitezke.
Poliimidak sintetizatzeko monomero moduan usatzen dira imidak, kaptona esaterako.
Kimika ez-organikoan imida baliatzen da NH$^{2−}$ ioia izendatzeko, zein oso base sendoa den.

## Nomenklatura

Imida gehienak konposatu ziklikoak dira azido dikarboxilikoetatik eratorritakoak eta beren izenek hori islatzen dute. Adibidez, sukzinimida azido sukzinikotik eratortzen da eta ftalimida azido ftalikotik. Aminetatik eratortzen diren imiden kasuan aurrizki baten bidez adierazten da N-ordekatzailea; etsenplurako, N-etilsukzinimida azido sukzinikoa eta etilamina erreakzionaraziz lortzen da.
Bestalde, karbodiimida izeneko konposatu organikoak, RN=C=NR formula dutenek, ez dute harremanik amidekin.

## Ezaugarriak

Oso polarrak dira eta disolbatzaile polarretan disolbagarritasun ona izaten dute.
N—H lotura duten imidek hidrogeno-zubiak era ditzakete Gune hori azido ahula denez metal alkalinoekin gatzak era ditzake. Esaterako ftalimida potasio hidroxidoz tratatzen denean, potasio ftalamida erdiesten da. Gatz horiek alkila daitezke N-alkilimidak eratzeko.

## Sintesia

Imida ohikoenak sintizatzen dira azido dikarboxilikoak berotuz edo beren anhidridoak eta amoniakoa edo amina primarioekin berotuz. Kondentsazio-erreakzioa gertatzen da:
    (RCO)$_2$O + R′NH$_2$ → (RCO)$_2$NR′ + H$_2$O
    Amidak oxidatuz ere sintetiza daitezke imidak, bereziki laktametatik abiatzean.
    R(CO)NHCH$_2$R' + 2 [O] → R(CO)N(CO)R' + H$_2$O

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-11-14).
* ↑ (Ingelesez) Gold, Victor, ed. (2019). The IUPAC Compendium of Chemical Terminology: The Gold Book. (4. argitaraldia) International Union of Pure and Applied Chemistry (IUPAC) doi:10.1351/goldbook.i02948. (Noiz kontsultatua: 2021-11-14).
* ↑ (Ingelesez) Wright, Walter W.; Hallden-Abberton, Michael. (2000). «Polyimides» Ullmann's Encyclopedia of Industrial Chemistry (American Cancer Society) doi:10.1002/14356007.a21_253. ISBN 978-3-527-30673-2. (Noiz kontsultatua: 2021-11-14).
* ↑ (Ingelesez) Sperry, Jonathan. (2011-11). «The Oxidation of Amides to Imides: A Powerful Synthetic Transformation» Synthesis 2011 (22): 3569–3580. doi:10.1055/s-0030-1260237. ISSN 0039-7881. (Noiz kontsultatua: 2021-11-14).

## Kanpo estekak

* Datuak: Q407944
* Multimedia: Imides / Q407944
# Inocybe cincinnata

Inocybe cincinnata Inocybaceae familiako onddo espezie bat da.
Sinonimoa: Inocybe obscura.

## Deskribapena

Kapela: 2 eta 4 cm bitarteko diametrokoa, haragi gutxi du, kanpai-itxurakoa, lau-titiduna, fibrilosoa, diskoan ezkatatsua, lila zurbil kolorekoa.
Orriak: Nahikoa estu, sabeldunak, sinuado-itsatsiak, lila-hur kolorekoa, gero arrexka ilun kolorekoa, kolore bereko ertzarekin.
Hanka: 3 eta 5 cm bitarteko garaierarekin eta 0,3 eta 0,5 cm bitarteko diametroarekin, zilindrikoa, barrubetea, oinarrirantz loditua, lila antzeko kolorekoa zurbiltzeko joerarekin.
Haragia: Lila zurbil kolorekoa edo zuri zikin kolorekoa, irin zaharraren usainarekin eta zapore gozoarekin.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua, esan nahi duen "cybe" hitzetik dator, hau da, zuntzezko kapela. Obscura epitetoa latinetik dator, iluna esan nahi duen, "obscurus" hitzetik. Bere kolore ilunagatik.

## Toxikotasuna

Toxikoa izan daiteke Inocybe guztiak bezala.

### Nahasketa arriskua

Inocybe calamistrata delakoaren antza izan dezake, batez ere oinaren oinarrian duen lila koloreagatik.

## Sasoia eta lekua

Udaberrian eta udazkenean. Taldeetan eta soropildua hazten da basoetako belardietan.

### Banaketa eremua

Kanada, Ameriketako Estatu Batuak, Alaska, Europa, Mexiko, Groenlandia, Errusia, Turkia, Iran, Kaukasia, Himalaiako eremua, Taiwan, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 203 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) AVM Asociacion Vallisoletana de Micologia 1986.
* ↑ Inocybe cincinnata: GBIF—the Global Biodiversity Information Facility.

## Kanpo estekak

* Datuak: Q10715902
* Multimedia: Inocybe cincinnata / Q10715902
# Inocybe corydalina

Inocybe corydalina Inocybaceae familiako onddo espezie bat da.
Sinonimoak: Inocybe haemacta, Agaricus haemactus

## Deskribapena

Kapela: 70 mm arteko diametrokoa, koniko-kanpai itxurakoa, ondoren lau-ganbila, titi kamuts markatu batekin, ertz leuna, helduaroan pitzatua. Kapelaren azala fibrilosua, ezkatatsua, errezel orokorraren ageriko hondakinekin erdian, plaka ezkatatsu txiki grisaxka kolorekoekin, arre argi edo krema zurixka kolorekoa, orban berde-urdinxkekin titiaren inguruan.
Orriak: Ez oso estu, desberdinak. adnatuak, zurixkak, gris zurbilak, arrexka kolorekoak bukaeran, ertzak aldeak baino kolore gutxiago izaten dute.
Hanka: 80 mm arteko garaierakoa eta 15 mm arteko diametrokoa, luzanga, zilindrikoa, erraboildun samarra, fibrilosoa, zurixka edo krema-zurixka kolorekoa, gortina iheskorrarekin.
Haragia: Ez oso lodia, kolore zurixkakoa edo krema-zurixkakoa, fruta-konpotaren usain bereizgarria du, baina desatsegin samarra eta zapore meleka, ez oso nabarmena.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Toxikotasuna

Oso toxikoa.

### Nahasketa arriskua

Inocybe pyriodora delakoarekin nahas daiteke; honek kapelaren erdian ez du kolore ilun berezirik.

### Sasoia eta lekua

Udan eta udazkenean, batez ere hostozabalen basoetan. Ez da oso ohikoa.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 236 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Inocybe corydalina: GBIF—the Global Biodiversity Information Facility.

## Kanpo estekak

* Datuak: Q3915707
* Multimedia: Inocybe corydalina / Q3915707